
 9.3.2012
 BG
 Официален вестник на Европейския съюз
 L 71/37
 РЕГЛАМЕНТ ЗА ИЗПЪЛНЕНИЕ (ЕС) No 201/2012 НА КОМИСИЯТА
 от 8 март 2012 година
 за изменение на приложението към Регламент (ЕС) No 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията нитроксинил
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) No 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) No 726/2004 на Европейския парламент и на Съвета (1), и по-специално член 14 във връзка с член 17 от него,
 като взе предвид становището на Европейската агенция по лекарствата, изготвено от Комитета по лекарствени продукти за ветеринарна употреба,
 като има предвид, че:
 (1)
 Максимално допустимите стойности на остатъчните количества (наричани по-долу „МДСОК“) за фармакологичноактивни субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, следва да бъдат установени в съответствие с Регламент (ЕО) No 470/2009.
 (2)
 Фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход са установени в приложението към Регламент (ЕС) No 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (2).
 (3)
 Понастоящем субстанцията нитроксинил е включена в таблица 1 от приложението към Регламент (ЕС) No 37/2010 като разрешена субстанция за мускул, мазнина, черен дроб и бъбрек при животните от рода на едрия рогат добитък и овцете, с изключение на животни, от които се добива мляко, предназначено за консумация от човека.
 (4)
 Ирландия подаде в Европейската агенция по лекарствата искане за становище относно екстраполация на съществуващото вписване за нитроксинил за мляко от животни от рода на едрия рогат добитък и овче мляко.
 (5)
 Комитетът по лекарствените продукти за ветеринарна употреба препоръча установяването на МДСОК от нитроксинил за мляко от животни от рода на едрия рогат добитък и овче мляко и заличаването на разпоредбата „Да не се прилага при животни, от които се добива мляко, предназначено за консумация от човека“.
 (6)
 Поради това вписването за нитроксинил в таблица 1 от приложението към Регламент (ЕС) No 37/2010 следва да бъде изменено, за да се включат препоръчаните МДСОК за мляко от животни от рода на едрия рогат добитък и овче мляко и да се заличи съществуващата разпоредба „Да не се прилага при животни, от които се добива мляко, предназначено за консумация от човека“.
 (7)
 Целесъобразно е да се предвиди разумен срок, в който заинтересованите страни да предприемат евентуално необходимите мерки, за да се съобразят с новоустановените МДСОК.
 (8)
 Мерките, предвидени в